Alaquàs serà la seu permanent de la secretaria del Congrés d'Història de l'Horta Sud
19/04/2010

# Alaquàs serà la seu permanent de la secretaria del Congrés d'Història de l'Horta Sud

*   19/04/2010
*   [Imprimir](#)
*   Compartir
*    https://www.alaquas.org/documento.asp?id\_do=11978

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11978%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20ser%C3%A0%20la%20seu%20permanent%20de%20la%20secretaria%20del%20Congr%C3%A9s%20d%27Hist%C3%B2ria%20de%20l%27Horta%20Sud)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11978/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/11978/19042010foto_castell_Form_4.jpg)](https://www.alaquas.org/ficheros/documentos/2010/2/11978/19042010foto_castell_Form_10.jpg "<a href='https://www.alaquas.org/ficheros/documentos/2010/2/11978/19042010foto_castell_Form_10.jpg' target=_blank><i class='fa fa-external-link' aria-hidden='true'></i>.Alaquàs serà la seu permanent de la secretaria del Congrés d'Història de l'Horta Sud</a>")

L'Alcaldessa d'Alaquàs, Elvira García Campos, va anunciar l'acord en la clausura de l'última edició, celebrada al Castell d'Alaquàs

**El Castell d'Alaquàs acollirà la seu permanent de la secretaria del Congrés d'Història de l'Horta Sud. Així ho van anunciar l'Alcaldessa d'Alaquàs, Elvira García Campos, i el director de Quaderns d'Investigació i coordinador del Congrés, Enric Juan Redal en la clausura de la seua cinquena edició. L'Alcaldessa d'Alaquàs, Elvira García Campos, ha assenyalat que aquesta iniciativa "és una peça fonamental per a aprofundir en la nostra identitat com a comarca, ja que significa recuperar el passat, però, sobretot, projectar-se en el futur".**

Enguany, les conferències s'han acompanyat de sessions de treball per als participants i altres activitats com la inauguració de l'exposició "Al-Mirar-te l'Horta Sud", "Arxiu Digital Imatges per al Futur" i "Publicacions Comarcals". També s'han realitzat projeccions de documentals realitzats per InfoTV i Canal 9.

El Vé Congrés d'Història de l'Horta Sud ha comptat amb el patrocini de Caja Mediterráneo i l'organització de l'Ajuntament d'Alaquàs, l'IDECO, CEFIRE de Torrent, el Museu Comarcal de l'Horta Sud, la Fundació Horta Sud, l'Escola la Florida, la Mancomunitat de l'Horta Sud, les Facultats de Geografia i Història, i de Filologia de la Universitat de València.

Coincidint amb la celebració del congrés, l'Institut d'Estudis Comarcals de l'Horta Sud (IDECO) ha entregat el premi Quico Moret a Albert Taberner. L'entitat ha destacat "el treball realitzat des de les seues diverses responsabilitats polítiques, educatives i cíviques en els últims 30 anys a favor de la comarca i de tot el País Valencià".

L'Alcaldessa d'Alaquàs, Elvira García Campos, va destacar com Taberner va saber ser com a alcalde "una persona íntegra per als que compartien les seues idees d'esquerres i un polític respectable per als que discrepaven d'elles". Igualment, va assenyalar el seu exercici de la docència, entenent al mestre com un intel·lectual transformador.

El guardonat va dir arreplegar el premi en nom dels regidors i regidores de 1978, que van constituir els primers ajuntaments democràtics. Igualment va reivindicar el paper de la política en la nostra societat per ser "l'impuls per a poder millorar l'entorn des d'un compromís radical per la democràcia".

També cal ressenyar en les sessions del congrés la participació de la prestigiosa historiadora britànica Angela Jackson, amb la seua conferència sobre la dona en la Guerra Civil espanyola. En la seua intervenció, Jackson ha destacat com "les dones britàniques que van vindre a Espanya durant la Guerra Civil per a defendre el bàndol republicà, van dedicar la seua vida, des d'eixe moment a la lluita contra el feixisme".

La majoria de les dones que van estar en el front ho van fer com a infermeres i periodistes, especialment les estrangeres. "Moltes d'elles van continuar el seu esforç durant la Segona Guerra Mundial i ajudant els exiliats i als presos del franquisme", assenyala Jackson.

Angela Jackson és Doctora en Història amb gran prestigi a nivell internacional en l'àmbit de la història, la investigació i la recuperació del passat. Està especialitzada en la Guerra Civil espanyola, concretament en el paper de la dona i les brigades internacionals. Recentment ha publicat el llibre "Les dones britàniques i la Guerra Civil espanyola" i és autora d'altres llibres com "Els brigadistes entre nosaltres: Pròleg i epíleg a l'última gran batalla de la Guerra Civil espanyola" o 'Warm Earth' (Terra càlida) de Pegasus Elliot Mackenzie, que arreplega els testimonis de nombrosos voluntaris que van acudir a Espanya durant la Guerra Civil. Jackson és a més la presidenta de l'associació No Jubilem la Memòria (NJLM), que té per objectiu la de recuperar la memòria del període de la II República i de la Guerra Civil en el Priorat (Tarragona) i professora de Ciutadania de la Universitat de Rovira i Virgili.